作者:韓愈
標題:雜詩四首
內容:朝蠅不須驅，暮蚊不可拍。蠅蚊滿八區，可盡與相格。得時能幾時，與汝恣啖咋。涼風九月到，掃不見蹤跡。鵲鳴聲楂楂，烏雜訊護護。爭鬥庭宇間，持身博彈射。黃鵠能忍饑，兩翅久不擘。蒼蒼雲海路，歲晚將無獲。截橑為欂櫨，斫楹以為椽。束蒿以代之，小大不相權。雖無風雨災，得不覆且顛。解轡棄騏驥，蹇驢鞭使前。昆侖高萬裡，歲盡道苦邅。停車臥輪下，絕意於神仙。雀鳴朝營食，鳩鳴暮覓群。獨有知時鶴，雖鳴不緣身。喑蟬終不鳴，有抱不列陳。蛙黽鳴無謂，合合只亂人。